STÖNDUM SAMAN.
Ein mínúta, herra.
Til hamingju aftur.
Hefurðu náð í Betty, dóttur mína?
Nei, við hringdum nokkrum sinnum.
Allt í lagi.
Þakka þér fyrir.
Allt í lagi, New Hampshire. Nú styttist í þetta.
Eruð þið tilbúin?
Tilbúin fyrir Ross! Tilbúin fyrir Ross!
Dömur mínar og herrar, næsti forseti Bandaríkjanna,
Thaddeus Ross!
Takk fyrir.
Í kvöld hefur bandaríska þjóðin talað
í einum þýðingarmestu kosningum okkar tíma.
Við höfum áttað okkur á mikilvægi þessarar stundar.
Allt frá hvarfi helmings mannkyns
að tilkomu Himnaverulandmassa á Indlandshafi
virðist ekkert hægja á ógnunum sem við stöndum frammi fyrir.
Eina leiðin til að sigrast á þeim er að standa saman!
Ross forseti ræddi mikilvægi samstöðu í ræðu sinni...
FRÁ HERSHÖFÐINGJA TIL FORSETA
...en fortíðin segir aðra sögu,
einkum af samstarfi við hetjur eins og Kaftein Ameríku.
Mikilvægustu leiðtogar þjóðarinnar
gætu átt erfitt með að yfirstíga stormasama forsögu
og mæta komandi áskorunum.
Gjörðu svo vel, Kafteinn. - Ross var hershöfðingi ...
Burt með seðlana. Í boði hússins.
Takk, Charlie.
...þá var Ross kallaður Hulk-veiðarinn.
Eftir að Hulk og Abomination lögðu Harlem í rúst
var Ross gagnrýndur fyrir ástæðulaust æðiskast
á miðjum blaðamannafundi.
Margir kenndu Ross um hliðartjónið
og töldu linnulausa leit hans að Hulk hafa leitt til hamfaranna.
Þetta leiddi einnig til sundrungar á milli forsetans og dóttur hans,
dr. Bettyar Ross, fyrrverandi kærustu Bruce Banners.
En honum tókst óvænt að kúvenda frásögninni
og þagga niður í gagnrýnisröddum
með handtöku mannsins sem bar ábyrgðina á Abomination.
5 MÁNUÐUM SÍÐAR
OAXACA Í MEXÍKÓ
Hvernig er staðan?
Serpent-málaliðar komu með pakkann fyrir klukkutíma.
Kaupandinn er á leiðinni.
Hvað eru þeir með?
Trúnaðarmál að skipun forseta.
Auðvitað.
Hvar er Örn 1? Árásarleyfi klárt.
Örn 1 nálgast loftrými skotmarksins.
Sendu leynilega aðgangspunkta.
Leynilega? Þú hlýtur að vera nýr.
Bíðið eftir því.
Sex mínútur í sérsveitina. - Móttekið.
Hvernig fór hann að þessu?
Wakandamenn gáfu honum græjurnar í þakkarskyni.
Jafnvel gjafapappírinn var úr víbraníumi.
Nei, maður. Ég er að grínast.
Joaquin, Rauðvængur fann gísla inni.
Ég fer inn. - Nei.
Pakkinn hefur forgang.
Sérsveitin finnur pakkann.
Ég bjarga gíslunum.
Rauðvængur, sendu skönnun af húsinu.
Hvað nú?
Þetta er Sidewinder, leiðtogi Serpent.
Hann ætti ekki að vera hér.
SERPENT-SAMTÖKIN
Þú biðst fyrir, séra.
Kaupandinn sagði mér að hitta sig hérna.
Ég fer ekki fyrr en ég fæ peningana sem ég á inni.
Við komum ekki alla þessa leið til að heyra bænaþulur, séra.
Hvar er kaupandinn?
Ég veit það ekki.
Veistu það ekki? - Nei, ég veit það ekki.
Drepið þau.
Nei. - Drepið þau, eitt í einu.
Kafteinn Ameríka er kominn.
Áfram, áfram, áfram.
Út með pakkann.
Serpent er á ferðinni með hylkið.
Ég er önnum kafinn.
Rauðvængur, þegar ég segi til.
Vertu kyrr.
Komdu ekki nær eða við skjótum þau.
Engar áhyggjur.
Þið voruð afar hugrökk.
Þakka þér fyrir, Kafteinn Ameríka.
Takk.
Ekkert að þakka.
Serpent kemst undan með hylkið, Sam.
Sidewinder fer í kapelluna.
Ég veit hvað þú reynir.
Þú getur ekki verið á tveim stöðum samtímis.
Þá það, í þetta sinn.
Ekki láta drepa þig.
Ekki deyja. Skilið.
Kaupandinn lét ekki sjá sig.
Þig vantar betri kúnna.
Engar áhyggjur.
Ég finn þann sem sóaði tíma mínum.
Þú hefur um annað að hugsa.
Kafteinn Ameríka sem mig dreymdi um að drepa var stærri.
Ánægjulegt að valda vonbrigðum.
Ég brýt þig auðveldlega niður.
Ekki svo auðveldlega.
Ekki svo erfitt.
Ég heyrði rifbein brotna.
Viltu jafna þig?
Nei, við skulum ljúka þessu af.
Ég hef nóg að gera í dag.
Fjandinn.
Enginn sá þetta.
Sam, pakkinn er öruggur.
Ég bæti stjörnunni þinni í safnið mitt.
Viltu jafna þig?
Eins og ég hélt.
Sparaðu smá handa okkur.
Hann er handleggsbrotinn. Sýnið nærgætni.
„Horfðu alltaf í átt til sólar og skugginn fellur að baki þér.“
Betty valdi áletrunina.
Talar hún ekki enn við þig?
Nei.
Hún trúir ekki að ég hafi breyst.
Virkilega breyst.
Ég held að ég fái ekki annan séns.
Fyrstu hundrað dagarnir eru næstum liðnir, Leila.
Þeir skilgreina mig.
Sáttmálinn verður að ganga upp.
Halló.
Herra forseti, aðgerðin heppnaðist.
Jæja, segðu mér frá.
Kafteinninn og sérsveitin björguðu gíslunum.
Pakkinn er öruggur og á leið til ykkar.
Hvað segir bróðir þinn? - Þú mundir eftir honum.
Hann er í flughernum. - Nú?
Líklega þín vegna.
Ég erfi það ekki við hann.
Skrýtinn afhendingarstaður. - Já.
Galopinn og illa varinn.
Ætlaði kaupandinn aldrei að mæta?
Var leikið á Serpent?
Hvað segja þeir?
Það sama. Nafnlaus samningur.
50 milljónir dala fyrir að stela hylki á leið til Japan.
Kaupandinn átti að vera hér.
Láttu mig vita ef þið finnið Sidewinder.
Vel af sér vikið. - Takk.
Þú sást kannski að ég dó ekki.
Sagt er að ég hafi gert það með stæl.
Hver segir það?
Fólk. - Hvaða fólk?
Allir.
Allir segja það.
Er gamli búningurinn ekki eins og nýr á mér?
Legghlífarnar eru öfugar.
Ég er að stríða þér.
Þú ert flottur, maður.
Allt í lagi.
Kynnirðu mig fyrir Mauramanninum?
Nei.
Kenndu mér samt flugsparkið.
Ég verð að kunna allt til að vera Fálkinn.
Þú ert alls ekki tilbúinn.
En ég veit hver getur kennt þér allt frá grunni.
Algjörlega.
Hann er ekki mannblendinn.
Þú þarft að læra að þegja.
Geturðu það?
Hann á eftir að elska mig.
Rangt svar. - Hann á eftir að elska mig.
BALTIMORE Í MARYLAND
Hvað segirðu, gamli?
Hver er sá sæti?
Sæti? Sagðirðu afa ekki frá mér? Ég er nýi Fálkinn.
Ekki satt. - Víst.
Þetta er Joaquin Torres.
Eftir þrjú ár hef ég ekki enn náð að þagga niður í honum.
Er þetta bæklunarmeðferð?
Lærirðu að ganga eftir mjaðmarbrot?
Fjandinn sjálfur.
Þetta er Isaiah Bradley.
Hinn eini sanni?
Gleymdi Kafteinninn? Því léstu mig ekki vita?
Ánægjulegt að kynnast þér.
Kóreuverkefnin þín eru goðsagnakennd.
Hættirðu svo að berjast?
Ýmislegt hefur breyst. Hefðum þegið annan ofurdáta.
Bandarísk yfirvöld fleygðu mér í fangelsi í 30 ár
og gerðu tilraunir á mér áratugum saman.
Það er skítt.
Getum við byrjað?
Gerum það.
Engir víbraníumvængir,
enginn skjöldur og ekkert ofurdátalyf.
Ég vil sjá hvort hann nái þremur.
Náðu borðunum, Sam!
Kafteinn á móti Kafteini.
Ég náði einum.
Koma svo!
Jæja, gamli.
Náði tveimur.
Fyrirgefðu. Hvað sagðirðu?
Sko, hann er ekki mannblendinn.
Síðasta höggið er... - Það eina sem skiptir máli.
Ég veit. Þegiðu, takk.
Ég skal taka við núna.
Kafteinn Ameríka fær ekki fimm mínútna hvíld. Áfram.
Ég verð að svara.
Ég tek enga hvíld.
Plastið er enn á skjánum. - Nei.
Kannski vildi ég það.
Á ég að stækka letrið?
Til að þú getir lesið það?
Já, ég bíð eftir forsetanum.
Hvert ertu að fara?
ÆFINGASALUR
Viltu ræða þetta?
Ég get ekki sætt mig við þetta.
Að Kafteinn Ameríka skuli heyra undir forsetann.
Forseta lands sem rændi þig lífinu?
Ekki bara það.
Þetta er Thaddeus Þrumufleygur Ross.
Helvítið vann fyrir viðurnefninu.
Ég þekki það af eigin reynslu.
Ross fleygði mér í Raft-fangelsið
og hundelti okkur Steve og Natöshu árum saman.
Því vinnurðu fyrir hann?
Þá stendur Kafteinn Ameríka fyrir fólk eins og hann.
Þú átt ekki að vinna fyrir ríkið.
Sérðu ástandið úti?
Þjóðin er vegvillt.
Ef ég stend við hlið forseta, jafnvel Ross,
gef ég fólkinu von.
Hafðu trú á mér.
Ég á vinkonu í Hvíta húsinu.
Hún lætur mig vita ef Ross fer út af sporinu.
Þetta þýðir ekki að ég hafi gleymt þér.
Ég sé hvað þú gerir.
Hvað?
Notar sálfræðibullið á mig.
Treystu mér.
Ég fer inn í þetta með galopin augun.
Ég veit að Ross breytist aldrei...
en hann er forsetinn.
Segirðu mér hvað hann vildi eða á ég að giska?
Hann bauð okkur Joaquin í Hvíta húsið.
Ég samþykkti það með einu skilyrði.
Ef þér yrði boðið líka.
Ég veit að þú segir nei
en það yrði mér mikils virði ef þú kæmir.
Við þurfum bara...
að útvega þér jakkaföt.
Ég á jakkaföt.
Í alvöru?
Því ertu alltaf í ljótum íþróttagalla?
Ætlarðu að mæta eða hvað?
Sérðu, Isaiah? Þetta er málið.
Þú ferð í Hvíta húsið. Sjáðu bara.
Flottur, gamli. - Fjandinn.
Sagðist ná þér úr íþróttagallanum. Sjá þig núna.
Selur Men's Warehouse föt í þessari stærð?
Ég kvæntist Faith í þessum fötum.
Allt í lagi.
Hún hefði verið stolt.
Ég vona það.
Skrýtið að ganga inn í gin ljónsins.
Heiðursgestur forseta
Varla auðvelt. - Alls ekki.
Fögnum þess vegna.
Jafnvel þótt Ross sé forseti.
Við erum heiðursgestir í Hvíta húsinu.
Hvenær gerist slíkt?
Við fengum limma.
Hvað?
Og við erum flottir.
Já. - Hvað?
Sá gamli úðaði ilmvatni yfir sig.
Hvað?
Í gamla jakkanum.
Við fengum góða vínið.
Skemmtum okkur.
LEIÐTOGAFUNDUR UM HIMNAVERUEYJU
Kafteinn Ameríka!
Kafteinn, hérna.
Hérna! - Herra Bradley.
Hérna!
Isaiah.
Vá, maður. Lítið bara á þetta!
Tökum mynd.
Gerum það.
Tres amigos á þremur.
Nýja símaveggfóðrið mitt.
Ansi góð mynd.
Viltu senda mér hana? - Ég nota AirDrop.
Veistu hvað AirDrop er?
Auðvitað veit ég hvað AirDrop er.
Hvað er AirDrop?
Nú er hún komin.
Samþykktu hana.
Ég gerði það. - Afsakið.
Forsetinn vill hitta Wilson.
Hittumst inni.
Hæ. - Hæ.
Sam, hafðu opinn huga.
Af hverju? Hvað bíður mín?
Þetta er ekki myndin sem þú tókst.
Ég sendi ranga mynd.
Almáttugur.
Góður punktur. Ég skal íhuga þetta.
Wilson.
Látið okkur eina.
Takk.
Samkvæmt læknisráði.
Ekki beint vindill en skárra en fjárans tyggjóið.
Takk fyrir að koma.
Velkominn í Hvíta húsið. - Takk fyrir boðið, herra.
Ég verð að játa að ég er enn að venjast nýja lúkkinu.
Þau sögðu mér að raka yfirvaraskeggið eða tapa kosningunum.
Takk fyrir hjálpina í Mexíkó.
Það gæti hafa bjargað sáttmálanum að ná hylkinu aftur.
Ég sinnti bara minni skyldu.
Við höfum verið ósammála
um hversu mikið svigrúm ofureinstaklingar verðskulda.
En afrek þín hafa fengið mig til að endurskoða afstöðu mína.
Þess vegna vil ég að þú, Kafteinn Ameríka,
hjálpir mér að byggja upp Hefnendurna á ný.
Hefnendurna? - Já, herra.
Með fullri virðingu, herra.
Þegar þú samþykktir Sokóvíu-sáttmálann sundraðirðu Hefnendunum.
Því snerist þér hugur?
Nú er ég leiðtogi allra landsmanna.
En helmingur þeirra væri ekki á lífi án Hefnendanna.
Þjóðin þarfnast þess.
En þegar við erum ósammála um lausn mála?
Hvað gerist þá?
Við leysum þau saman.
Þú þarft ekki að svara strax.
Hugsaðu bara málið.
Ozaki forsætisráðherra.
Gott að sjá þig. - Sömuleiðis.
Takk fyrir að koma.
Hérna.
Sam Wilson, Ozaki forsætisráðherra.
Ekki slæmt.
Viltu taka mynd?
Endilega.
Sam, vinsamlegast.
Standið nær hver öðrum.
Takk fyrir. - Takk.
Takk.
Vinnum saman.
Sýnum heiminum betri leið fram á við.
Þetta var óvænt.
Kannski er þetta tækifæri.
Jæja?
Hvernig var?
Hann vill að ég endurveki Hefnendurna.
Bíddu, hvað?
Það er risavaxið. - Ég veit ekki.
Þá vinnum við fyrir hann.
Góðir gestir,
forseti Bandaríkjanna, Thaddeus Ross.
Góða kvöldið, gott fólk.
Það eru forréttindi að fá að taka á móti ykkur
hér í Hvíta húsinu á þessari sögulegu kvöldstund.
Þegar Himnaverulandmassinn birtist á Indlandshafi
gerðum við það sama og vanalega.
Við rifumst um þetta.
Ólík ríki flýttu sér að eigna sér eyjuna
og koma upp rannsóknarstöðvum til að nýta auðlindir hennar.
VINNSLUSTÖÐ
Það sem fannst innan eyjunnar
er ekkert annað en uppgötvun árþúsundsins.
Möguleikarnir á nýtingu fyrir tækni, læknavísindi
og varnarmál eru óteljandi.
Þetta efni er jafnvel sterkara en víbraníum.
Og það er ekki í höndum einangrunarsinnaðrar þjóðar.
Dömur mínar og herrar,
ég kynni...
adamantíum.
HEIMSINS FJÖLHÆFASTA EFNI
ÓUNNIÐ SÝNI
Fyrsta og eina hreinsaða sýninu
var stolið frá námusvæði Japana.
En til allrar lukku var því bjargað og komið fyrir á öruggum stað.
Við getum þakkað tveim ótrúlega hugrökkum mönnum fyrir það.
Joaquin Torres og okkar eigin Kafteini Ameríku, Sam Wilson.
Það sem við gerum næst við þessa uppgötvun
ákvarðar í hvaða ljósi sagan mun dæma okkur.
Með þessum sáttmála
getum við í sameiningu framleitt nóg adamantíum
til að útdeila jafnt og af sanngirni um allan heim.
Ekkert ríki verður út undan.
Sestu, herra.
Isaiah, hvað ertu að gera?
Sam!
Varðstu fyrir skoti? - Nei.
Áfram, áfram.
Fylgdu mér, herra forseti.
Fjandinn.
Isaiah!
Leggstu niður! - Kyrr.
Hvað gengur á?
Ég veit það ekki en þú verður að vera kyrr.
Kyrr! - Ekki!
Ég get ekki farið aftur í fangelsi, Sam.
Ef þú flýrð verður það enn verra.
Gerðu það, Isaiah.
Hey, farið varlega.
Passið jakkafötin.
Gerið það, passið jakkafötin.
Þú ferð ekki inn, Kafteinn.
Heyrðu!
Sam!
Herra, þú mátt ekki...
Herra!
Afsakaðu, herra forseti. - Hey, hey.
Hann má vera.
Allir aðrir út.
SKOTÁRÁS Í HVÍTA HÚSINU OFURDÁTI Í VARÐHALDI
Þú líka, Taylor fulltrúi.
Ertu ómeiddur?
Ég ætti að spyrja þig að því.
Ég hef áður lent í skotárás.
Þetta lítur illa út, en...
Fáum við næði?
Hún verður hér.
Þetta er Ruth Bat-Seraph, öryggisráðgjafinn minn.
Isaiah gæti ekki hafa gert þetta.
Hann gerði það. - Einhver náði til hans.
Ertu að verja mann sem reyndi að drepa forsetann...
Við vitum ekki hvað gerðist. - Þetta er nóg.
Hvað vitum við?
Fimm árásarmenn.
Isaiah var einn þeirra.
Aðrir voru lífverðir og hermenn.
Þetta var samhæfð hryðjuverkaárás.
Hvað meira veistu?
Lagið á undan árásinni var merki um að hefja hana.
Isaiah virtist stjórnlaus. Hann vissi ekki hvar hann var.
Hvað leggurðu til? - Ég vil rannsaka þetta.
Ertu ekki of nátengdur þessu?
Innsti hringur þinn er berskjaldaður.
Önnur árás er enn möguleg.
Hvað hefur þú fram að færa
sem leyniþjónustan og herinn hafa ekki?
Ég horfi ekki upp á Isaiah...
Ég veit hvað Bradley skiptir þig miklu máli.
En hvernig lítur það út?
Ef Kafteinn Ameríka sér sjálfur um að rannsaka mál vinar síns
sem reyndi að myrða forsetann?
Isaiah fórnaði öllu fyrir þessa þjóð.
Hann er hermaður og föðurlandsvinur
og hafði enga ástæðu til að gera þetta. - Hann hafði fulla ástæðu.
Bradley sat inni fyrir björgun eigin manna
og gerðar voru tilraunir á honum í 30 ár.
Slíkt gæti ýtt öllum fram af brúninni.
Þú bauðst mér hingað til að vinna saman. Gerum það.
Það tilboð rann út þegar vinur þinn reyndi að drepa mig.
Sam, þú ættir ekki einu sinni að vera í þessum aðstæðum.
Þú ert ekki Steve Rogers.
Ruth, þú hefur fulla heimild til að ganga frá þessu máli
áður en sáttmálanum verður stofnað í frekari voða.
Er þetta allt og sumt?
Er ég hættur?
Þú ert hættur.
Þetta er kjaftæði og þú veist það.
Þetta er pólitík.
Taktu sönsum, drengur.
Hvern kallar þú dreng?
Sam, hvað ertu að gera? - Ég hreinsa Isaiah af sök.
Ekki með neinum yfirgangi.
Þú þarfnast Ross í þínu liði. - Ross?
Opnaðu augun.
Ég býð fram aðstoð og hann sparkar mér. Ross hugsar bara um sjálfan sig.
Þú sérð það ekki eða vilt ekkert sjá.
Heyrðu.
Ekki vera þessi gaur.
Hvaða gaur er það?
Sá sem fer alltaf erfiðu leiðina.
Ég er víst sá gaur.
Þjóðin er enn við öllu búin.
Dómsmálaráðuneytið tilkynnti
að farið yrði fram á dauðadóm yfir Isaiah Bradley.
Bara fimm mínútur.
Ég gæti verið dreginn fyrir herrétt.
Ég er þakklátur, Payumo. - Já, herra.
Hvernig líður þér?
Ekki vel, bróðir Sam.
Isaiah.
Horfðu í augun á mér og segðu að þú hafir ekki viljað drepa Ross.
Auðvitað ekki.
Hvers vegna skaustu þá á forsetann?
Ég veit það ekki. - Gerðu betur en þetta.
Manstu eitthvað?
Ég fór í klippingu,
sótti fötin í hreinsun og fór til þín.
Við sátum í limma
og tókum mynd saman.
En síminn minn var eitthvað bilaður.
Svo fórum við í Austursalinn.
Eina stundina var ég þar en þá næstu í garðinum.
Ég hefði frekar átt að vera heima og koma ekki nálægt þessu.
Sökin er ekki þín. Einhver stendur á bak við þetta.
Sam, ég vil síst af öllu að þetta komi sér illa fyrir þig.
Þar fyrir utan...
Ég kemst ekki héðan í þetta sinn.
Ég dey hérna.
Það er ekki satt.
Ég næ þér héðan út.
Viltu hjálpa mér? - Auðvitað.
Komdu ekki aftur.
Vörður.
Payumo liðþjálfi, ég vil upptöku af samtalinu
til að skoða nánar.
Já, frú.
Vel gert með Wilson.
Láttu mig vita ef hann kemur aftur.
Ég geri það.
Komstu inn?
Ég gerðist sekur um landráð og njósnir
en komst inn í öryggismyndavélakerfi Hvíta hússins.
Hvað á ég að skoða?
Þegar Isaiah sturlaðist þarna
minnti það mig á gamlan vin
sem var stjórnað með kveikjuorðum.
Talar einhver ókunnugur við Isaiah?
Nei, við komum þangað og tókum mynd sem ég sendi honum. Ekkert skrýtið.
Hann minntist á bilaðan síma.
Bíddu við. Sam, ég fann dálítið.
Hvað fannstu?
Síminn blikkar á hann.
Fjandinn, það sama kom fyrir annan árásarmann.
HUNTER BARCROFT OFURSTI
Hver fjandinn!
Cooper fangelsisstjóri, Ross hérna.
Er fanginn öruggur?
Ég get staðfest það að fanginn er í klefanum sínum.
Sérðu mannhelvítið?
Með eigin augum?
Ég horfi á hann, herra.
Takk, Cooper.
Takk, herra forseti.
Hugurinn hvarflar til Mexíkó.
Við fórum í Hvíta húsið því kaupandinn kom ekki.
Til hvers að ráða Serpent ef þú sækir ekki varninginn?
Bjuggust þeir við Kafteini Ameríku?
Hvað ef kaupandinn vildi fá mig þangað?
Og að við færum í Hvíta húsið?
Hver gæti vitað
að okkur yrði boðið og að Isaiah kæmi með okkur?
Kaupandinn hlýtur að fylgjast með okkur.
Eitt í viðbót.
Ruth Bat-Seraph, öryggisráðgjafi Ross.
Finndu allt um hana.
Geri það.
Ég hringi aftur seinna.
Skotmarki fargað.
Hinkraðu eftir sönnun um dauða.
Þú komst ekki frá Mexíkó til þess eins að sprengja bílinn minn.
Þú hefur hitt kaupandann.
Hringdu í hann.
Ég reyni að leysa þetta.
Leysa þetta?
Kaupandinn sagði mér allt.
Hann sagði að ef þú lifðir sprenginguna af
væru 77% líkur á að þú myndir reyna að tala um fyrir mér.
Viti menn.
Kaupandinn sagði mér ýmislegt.
Þar sem hann kom ekki til Mexíkó
bauð hann tvöfalda þóknun fyrir að drepa þig.
Það sem hann veit ekki er að ég hefði drepið þig ókeypis.
Hversu oft fær maður tækifæri til að drepa Kaftein Ameríku?
BLEIKIEFNI
Þú ert örvæntingarfullur án alls búnaðarins.
Nei.
Bara örlítið grimmari.
Halló.
Vel gert, Kafteinn.
En þér líkar ekki það sem gerist næst.
Hver er þetta?
Hvernig getum við treyst leiðsögn þinni
þegar þú hefur ekki stjórn á eigin húsi?
Árásarmennirnir eru í haldi.
Ég bið aðeins um þolinmæði.
Þolinmæði?
Sjálfur Hulk-veiðarinn?
Það var fyrir löngu.
Herra forseti, ég var næstum myrtur heima hjá þér í gær.
Í dag ertu enn læstur inni í byrginu þínu.
Þú ert ekki í stöðu til að biðja um neitt.
Ég er sammála.
Við skulum taka upp þráðinn síðar.
Bíðið, herrar mínir.
Gerið það.
Sáttmálinn er of áríðandi til að liðast í sundur.
Við gáfum þjóðum okkar loforð.
Við gáfum heiminum loforð.
Þetta verður að takast.
Við þörfnumst Japan til að fara lengra.
Og fjarvera Ozakis forsætisráðherra segir sína sögu.
Ég fæ Japan aftur að borðinu.
Við Ozaki erum aldavinir.
Hann reynir að ná endurkjöri.
Hann þarf leiðtogahlutverk í þessum samningum.
Allt í lagi, herra forseti. Við verðum þolinmóðir
þar til þú færð Japan aftur að borðinu.
En ef þér tekst það ekki tökum við málin í eigin hendur.
Ég verð að komast héðan.
Setjist.
Þér er ekki óhætt að fara.
Því lengur sem ég er hérna
þeim mun veikari virðist ég.
Hvað kom fyrir þig?
Sidewinder fann mig.
Hann hefur gert meira en það.
Hann er í varðhaldi.
Er allt í lagi? - Ég jafna mig.
Rektu síðasta símtal.
Allt í lagi.
Hlustaðu nú.
Ráðgjafi Ross, Ruth Bat-Seraph,
fæddist í Ísrael og var þjálfuð í Rauða herberginu.
Fyrrverandi ekkja.
Þá flækjumst við ekki fyrir henni. Trúðu mér.
Já.
Þetta er undarlegt.
Isaiah hafði Ross í sigtinu.
Öruggt skot.
Af hverju öll þessi fyrirhöfn til að drepa svo ekki Ross?
Veit það ekki.
Fjandinn, ég sé hvaðan var hringt síðast í Sidewinder.
Frá útnára í Vestur-Virginíu.
Við einhvern skóg.
EKKÓ 1 BÚÐIRNAR
Eitt nafn í gagnagrunninum. Ekkó 1 búðirnar.
Engar gervihnattamyndir.
Fjarri flugumferð.
Engir innviðir í nágrenninu.
Er það herinn? - Já.
Þangað eru menn sendir sem snúa aldrei til baka.
Ross sagði mér að hætta.
Hann er bara forseti Bandaríkjanna.
Þú þarft ekki að fylgja mér.
Ég veit. Það gerir þetta svo göfugt.
Taktu eins mikið og þú getur. Ég veit ekki hvenær við komum aftur.
Áttu við núna strax?
Já.
Fjandinn. Allt í lagi.
Langur akstur til Vestur-Virginíu. Okkur vantar snarl.
Því bauð ég þér með?
Hvað? Bíddu.
Bíddu!
Ruth Bat-Seraph.
Isaiah Bradley er í klefa 14.
Hinir í klefa 15. - Allt í lagi.
Þarftu fylgd?
Ég spjara mig.
Takk. - Já, frú.
Ég vil ræða við einn í einu.
Gætirðu... Afsakaðu?
Payumo. Ég er að tala við þig.
Kyrr! Slepptu byssunni!
Payumo, hvað ertu að gera?
Slepptu henni.
Hraðari takt og meiri mótstöðu.
Eða hvað sem þarf til að ná þessu.
Vertu bara á þinni braut. Koma svo.
Og þrír!
Hafðu augað á takmarkinu, elskan.
Einblíndu á stefnuna, ekki hraðann. - Þetta er nóg.
Ef dr. Eccles spyr þig
segirðu henni að ég hafi hjólað fimm mílur.
Þessi svipur.
Við lendum í Tókýó klukkan sex.
Finnst þér þetta enn slæm hugmynd?
Sá sem skipulagði árásina í Hvíta húsinu gengur enn laus.
Milliríkjaflug eykur hættuna sem við sjáum ekki fyrir.
Við rétt náðum sátt um þetta í þinginu.
Án erlendra bandamanna okkar
er úti um sáttmálann.
Þetta verður að ganga upp.
Rúmlega þrjár mílur.
Ég læt dr. Eccles vita.
Fimm.
- Fimm.
Vitum við um Wilson?
Hann yfirgaf stöðina ásamt Joaquin Torres
en þeir fleygðu símunum. Við vitum ekki um þá.
Ég vil engar breytur sem ég get ekki stjórnað.
Sendið teymi til að taka hann höndum.
Já, herra. - Já.
Nýtt frá Washington, Ross forseti er á leið til Japan,
degi eftir árásina...
Varstu ekki alltaf í þessum leik?
Fjandinn. Þetta er erfitt. - Já.
Þetta er mikilvægur fundur ... - Hvað er langt í búðirnar?
...í kjölfar aukinnar spennu vegna yfirráða yfir Himnaverueyju.
Við þurfum að aka í klukkutíma eða svo.
Fjandinn. Árás í fangelsi Isaiahs.
Er hann ómeiddur?
Isaiah er ómeiddur en hinir...
Þeir eru látnir.
Fjandinn.
Viltu snúa við?
Nei.
Höldum áfram.
Kaupandinn er klókur en við bítum ekki á agnið.
Við hjálpum Isaiah með því að finna þann sem stendur að þessu.
Hver sem það er,
vill hann ekki að við komumst nær.
Cooper fangelsisstjóri
Cooper.
Hvað gengur á?
Herra forseti, ég ákvað til öryggis að færa fangann...
Ross forseti, ég sakna heimsókna þinna.
Segðu mér eitt.
Spyrðu sjálfan þig aldrei að því hver spili tónlistina?
Það varst þú.
Hvíta húsið.
Morðtilræðið.
Mætti orða það þannig.
Ég hjálpaði þér meira en nokkur annar.
Til að fá það sem þú vildir.
Hvað vilt þú?
Ég vildi fá líf mitt aftur. Nú er það orðið um seinan.
Þú verður...
Þú verður að skilja stöðu mína.
Ég... - Ég geri það.
Þú lést mig rotna í þessu fangelsi.
Það var bölvun mín að sjá svik þín skráð innan líkindanna.
Nú tek ég eigin ákvarðanir.
Svo margt óvænt fram undan.
Að því loknu
fá allir að vita hver þú ert í raun
og Betty mun fyrirlíta þig enn meira.
Vertu sæll, herra forseti.
Hver fjandinn gengur á?
Ég flyt þig í einangrun.
Já.
Enginn setur mig í einangrun framar.
Þér til verndar.
Ég endurtek þetta, þér til verndar.
Ég fer aldrei aftur í einangrun.
Ég get ekki ábyrgst öryggi þitt.
Öryggið er ofmetið.
Heldurðu enn að ég sé sekur?
Ég veit það ekki.
Herra forseti.
Hættu hverju sem þú gerir.
Ekkó 1 búðirnar eru í hættu.
Já, herra forseti.
Radíóstjörnufræðistöð
Hér er þetta.
Ekkó 1 búðirnar.
Stjörnusjónaukarnir eru yfirvarp.
Sjáum hvað er undir þeim.
Myndavélar og verðir.
Rauðvængur, klipptu girðinguna og settu upptökur á lúppu.
Við höfum 28 sekúndur til að komast fram hjá vörðunum.
Opnum dyrnar sjálfir.
Þrír, tveir, einn.
Núna.
15 sekúndur.
Ég reyni.
Fjandinn!
Hér eru engir fangar.
Því er tilraunastofa í fangelsinu?
Hvaða staður er þetta?
Samuel Sterns Meistarapróf í frumu- og sameindalíffræði
Hver fjandinn!
3 pillur á dag Varist ofskömmtun
Ozaki-san.
Ég fullvissa þig um að Bandaríkin vilja enn deila adamantíuminu...
TÓKÝÓ Í JAPAN
...með öllum ríkjum heims.
Ég treysti því að Japan sé á sama máli.
Heimurinn þarfnast sáttmálans.
Áttu ekki erfitt með diplómasíu?
Maður frá landi sem tekur hvað sem það vill með valdi.
Hvað segirðu?
Hvað annað útskýrir þjófnað á adamantíumi okkar
til þess eins að skila því í Washington?
Þessar ásakanir eru tilhæfulausar
og móðgandi.
Svo að upplýsingarnar sem leyniþjónustan fékk og sannreyndi
eru rangar?
Ég er flón.
Flón að semja við mann sem er of einfaldur til að sjá að það er spilað með hann.
Er ég einfaldur?
Ef ég hefði stolið sýninu,
af hverju hefði ég látið Kaftein Ameríku endurheimta það?
Sannleikurinn kemur víst aldrei í ljós.
Hvaða leik sem þú spilar tekur Japan ekki þátt.
Ekki láta reyna á okkur.
Ljóserfðafræðigögn um fjölda fólks.
Ekki láta mig fletta upp orðum.
Hann sendir skipanir í undirmeðvitund fólks
með ljósleiftri.
Lagið Mr. Blue er eins konar kveikja.
Hugarstjórnun.
Já.
Það útskýrir Isaiah.
Það er allra mikilvægast.
Takið áhættu.
Notið þennan stórkostlega heila.
Ég var ekki ómyndarlegur.
Samuel Sterns.
Það þarf mjög mikið til að koma mér á óvart.
Það voru 89% líkur á að þú snerir við ef ég stofnaði Isaiah Bradley í hættu
og þó ertu hérna.
Þú ert kaupandinn.
Hárrétt.
Það var nauðsynlegt að ráða Serpent
til að skapa keðjuverkun tölfræðilegra fullvissuþátta.
Kannski ertu ekkert gáfaður.
Ég er það reyndar.
Hugur minn sér allar mögulegar útkomur.
Þú réðst Serpent til að stela adamantíuminu,
réðst á Ross á leiðtogafundinum
og húkir nú hérna og bíður.
Af hverju viltu drepa Ross?
Hvers vegna halda allir að ég vilji drepa Ross?
Af því að hann fleygði mér hingað í fangelsi án dóms og laga
eftir að gammageislun gjörbreytti lögun heilans í mér?
Skrambinn.
Þegar Ross sá hvað ég var gagnlegur
geymdi hann mig hérna í 16 ár
og nýtti huga minn til að leysa vandamálin sín.
Lausnir mínar tryggðu honum æðsta embætti landsins.
Ef ég vildi drepa Ross væri hann dauður.
Hvað sem þú ert að gera
veldurðu mörgum skaða. Þeirra á meðal vini mínum.
Þetta er síðasti sénsinn þinn til að hætta.
Af hverju verndarðu hann?
Ross veit að ég stóð fyrir árásinni í Hvíta húsinu
en lætur Isaiah dúsa í fangelsi fyrir hana.
Hann breytist aldrei.
Lof mér að ljúka verkinu. - Ég get það ekki.
Ekki vera leiðinlegur!
Heldurðu að þeir stöðvi okkur? - Nógu lengi.
Þú ert heillandi vandamál.
En bráðum losna ég við þig svo þú komir mér ekki á óvart aftur.
Klikkað. Þeir vilja þetta ekki.
Ég veit. Drepum þá ekki.
Aumingi.
Hættið þessu!
Ég handtek þá.
Ég sé um þessa tvo.
Allt í lagi.
Hvað eruð þið að gera hér?
Ég ætti að spyrja þig að því.
Hvar er Sterns?
Ef Sterns komst undan þurfum við vegartálma og leit úr lofti.
Hann fór varla langt.
Því hjálparðu okkur?
Þetta var rétt hjá þér. Er það ekki augljóst?
Kyrr! - Allt í lagi.
Við eigum að hneppa Kaftein Ameríku í varðhald.
Þið náðuð einum Kafteini Ameríku. Viljið þið annan?
Þið eruð handteknir fyrir að vera í leyfisleysi á bannsvæði.
Er það svona að hafa rétt fyrir sér? - Oftast.
Ég er með heimildirnar. Þetta var langur dagur.
Hún var ekkja. Rotaðu bara gaurinn.
Ég fékk skipanir frá forsetanum.
Burt með þá.
Hringjum í hann.
Ruth, losaðu okkur!
Fjandinn. - Ekki aftur.
Hlaupum! - Áfram.
Áfram!
Herra forseti, ásakanir Japana virðast vera sannar.
Við reynum að finna öryggisbrestinn.
Við verðum að segja Ozaki eitthvað.
Til að stöðva blæðinguna.
Ég þarf örlítið næði.
Tíminn er á þrotum.
Ozaki sendi herinn á Himnaverueyju.
Til að tryggja sér adamantíumið.
Jesús. Frakkar og Indverjar skipuleggja árásir...
Við ættum að fara til Washington.
Ég er ósammála.
Við missum af Ozaki.
Finnum aðra lausn á þessu.
Það kemur ekki til mála.
Bókum annan fund. - Hringjum í Ozaki.
Við megum ekki missa af tækifærinu.
Við missum ekki af tækifærinu. Bókum annan fund.
Sendið flugmóðurskipasveit fimm af stað undir eins.
Segið að ég sé á leiðinni.
Ætlum við virkilega að taka adamantíum Japana með valdi?
Ég fer ekki tómhentur heim.
Ef aðeins ein þjóð nær yfirráðum yfir adamantíumi verðum það við.
Hringdu!
Taylor!
Forsetinn vill senda flugmóðurskipasveit fimm
að Himnaverueyju nú þegar.
Ég vil vera á leið til Indlandshafs innan klukkustundar.
Herra forseti, þetta er stórhættulegt.
Ef stríð brýst út...
Ég var stríðshershöfðingi.
Nú verð ég stríðsforseti.
Já, herra forseti.
NORFOLK Í VIRGINÍU
Því komum við hingað?
Ross vildi taka okkur höndum svo ég innkallaði greiða.
Takk fyrir þetta.
Ekkert mál. Yfirmennirnir koma aldrei hingað.
Tölvan er tilbúin.
Geturðu stöðvað hugarstjórnun Sterns?
Ég ætti að geta hindrað ljósboðin
sem Sterns notar til að stjórna fólki.
Hvað ef hann hefur náð einhverjum?
Góður punktur.
Ertu klikkaður?
Við erum óhult hérna.
Treystirðu einhverjum nóg
til að rannsaka hvað er í þessum?
Já, ég þekki mann.
Ég fer í það.
Takk. Er okkar maður hér? - Þarna.
Hlustaðu.
Ótrúlegt að þú standir enn.
Fæstir lifa það af að fá öxi í magann.
Kevlarþræðir?
Starfsfríðindi.
Þú leitaðir þess sem sóaði tíma þínum.
Að hverju komstu?
Samuel Sterns.
Hryllilegur náungi, finnst þér ekki?
Ég hef séð þá verri.
Ekki án Hefnendanna.
Full sakaruppgjöf og ég tala.
Þú ert galinn.
Hvern ertu að plata?
Það var neyðarúrræði að koma.
Þú heyrðir um árásarmennina.
Sterns vill enga lausa enda á lífi.
Refsilækkun og einkaklefi í Allenwood.
Leystu fyrst frá skjóðunni.
Það var herdeildin mín sem fann Sterns í rústunum í Harlem.
Hann sýktist af blóði úr Bruce Banner
en fékk ekki ofurstyrk.
Hvað þá?
Hann fékk huga sem réð við ómögulega útreikninga.
Ross er eins og hann er
og sá tækifæri.
Hann fjarlægði ekki geislunina úr blóði Sterns
heldur jók skammtinn.
Gerði Sterns að einkahugveitu sinni
og lét hann hanna tækni og vopn fyrir ríkið.
Fjandinn.
Því samþykkti Sterns þetta?
Ekkó 1 búðirnar voru keyrið.
Sakaruppgjöf hefur verið gulrótin.
Ross hefur lofað að sleppa Sterns þegar hann yrði forseti.
En hér stöndum við núna.
Sterns réð þig til að stela adamantíumi Japana
og vissi að það sundraði ríkjunum.
Hann borgaði okkur í gegnum CIA-sjóð.
Þetta jarðar sáttmálann og leiðir til stríðs.
Og Ross verður kennt um glundroðann.
Hvað gerir maður eins og Ross
þegar hann festist í gildru?
Ég finn þig ef þú strýkur úr Allenwood.
Þegar ég strýk, Kafteinn,
gengur þú ekki lifandi burt.
Vissirðu þetta? - Auðvitað ekki.
En Ross er annar maður núna.
Fortíðin skilgreinir ekkert okkar.
Minn maður þarf sólarhring til að skoða pillurnar.
Förum til Washington og vörum Ross við Sterns.
Forsetinn er ekki þar.
Hann er í USS Milius.
Það er á Indlandshafi.
Herskip Japana eru líka á svæðinu.
Fjandinn. Græjum okkur og förum.
Get ég aðstoðað?
Sæll, flotaforingi.
Má ég nota símann þinn?
Hver er þetta, elskan?
Fjandinn sjálfur.
Hefurðu séð nokkuð þessu líkt?
Nei, aldrei.
HIMNAVERUEYJA
Ég tala, annars hlustar hann ekki.
Ég hef ekki séð Ross svona síðan í hernum.
Hann þarf að ranka við sér því það sem Sterns hefur í hyggju gerist fljótt.
Ég vil hafa sveit af F-18 þotum til taks.
Ef þeir snúa skipinu við vil ég...
Hvað er hann að gera hér?
Ég sagði þér að skipta þér ekki af.
Ég fékk hann hingað.
Burt með hann!
Þú sagðir mér að stýra rannsókninni
og staðan er flóknari... - Engar afsakanir.
Þú klúðraðir einföldu verkefni.
Herra forseti.
Við fundum upplýsingar í Ekkó 1 búðunum sem stofna lífi milljóna í hættu.
Við vitum báðir að Isaiah er saklaus.
Ég skal ræða þetta á almannafæri ef þú vilt það frekar.
Þetta er galið. Japanar eru banda...
Sjakali? Heyrirðu í mér?
Vertu snöggur, Wilson.
Floti Japana reynir að komast á eyjuna á undan okkur.
Eins og hann vildi.
Sterns hefur stjórnað öllu saman.
Þjófnaði Serpent á adamantíuminu,
árásinni í Hvíta húsinu
og CIA-lekanum til Japana.
Hann etur þér saman við Japana til að tryggja að það komi til átaka.
Hvernig gerði hann það úr fangelsi?
Með hugarstjórnun.
Hann hannaði tækni til að stjórna huga
hvers sem honum sýnist.
Jafnvel þínum, herra.
Hefurðu verið með sjálfum þér?
Já, auðvitað.
Því er hann með öll gögn um þig?
Ég veit það ekki.
Ef hann getur stjórnað hugum getur hann hakkað tölvur.
Gögnin sýndu að þú hefðir oft heimsótt búðirnar.
Til að tryggja að mikilvægur fangi væri í öruggum höndum.
En myndatökur, hjartalínurit
og blóðprufur voru teknar þar.
Þetta er fáránlegt.
Svaraðu spurningunni.
Ég þarf ekki að svara þér!
Því heimsóttirðu fangelsi í skóginum... - Hættu!
Ég skipa þér að hætta!
Fyrir rannsóknir? - Hættu!
Hvers vegna? - Ég var dauðvona, fjandinn hafi það!
Hjartað í mér var að gefa sig!
Enginn fann lækningu, nema hann.
Pillurnar hafa haldið í mér lífinu.
Í staðinn gaf ég honum von um að endurheimta hugsanlega líf sitt.
Hann fékk tilraunastofu til að vinna í.
Ég reyndi að flytja hann en...
Þú vildir ekki missa pillurnar.
Þegar Hulk, vinur þinn, og Abomination rústuðu Harlem
varð einhver að taka skellinn.
Sterns var bara...
hliðartjón.
Ég hef helgað allt líf mitt
þjónustu við þessa þjóð.
Eina manneskjan sem skiptir máli
virðist ekki skilja það.
Betty fyrirgaf mér það aldrei að hafa sent herinn á eftir Banner.
Ég varð að lifa...
til að dóttir mín vissi að það væri meira í föður hennar spunnið.
Að ég væri enn maðurinn sem fór með henni að skoða kirsuberjatrén.
Hún getur það enn, herra.
Ég þekki það vel...
að finnast maður þurfa að sanna sig.
Allir sjá aðeins eitthvað eitt.
En þú sýnir þitt sanna andlit
ekki þegar allt gengur vel
heldur á stundum sem þessum.
Við erum hingað komnir því að Sterns þráir hefnd,
jafnvel þótt það leiði til stríðs.
Við gerum allt eftir hans höfði.
Herra forseti, tvær F-18 þotur okkar skutu á japanska flotann.
VISKÍ SJAKALI
Kallið upp flugmennina.
Japanar urðu fyrir lágmarksskaða.
Loftvarnakerfin klár.
Hvað eru flugmennirnir að hugsa?
Kallið þá til baka.
Við reyndum það. Sjakali og Viskí svara ekki.
Komum fleiri fuglum í loftið.
Hér er tveir tilbúnir til flugs.
Farið.
Sterns náði til flugmannanna áður en ég stöðvaði kerfið.
Komum Japönunum niður.
Vertu nálægt mér og ekki drepast.
Ekki deyja. Skilið.
Snúið aftur til flotans.
Yamamoto, við erum ekki einir.
Þetta eru mistök. Við erum ekki óvinir.
VISKÍ
Sjakali stefnir á japanska flotann.
Fjandinn, hann skaut á þá.
Ekki senda fleiri þotur í loftið.
Sýnum Japan að við drögum úr átökum.
Fæ ég heimild til að skjóta á Kanana?
Heimild veitt.
Sex japönsk flugskeyti nálgast.
Skjótið upp gagnflaugum.
Tvö náðu í gegn.
Taktu þetta hægra megin.
Rauðvængur, aðstoð.
Herra, sannfærðu Japana um að lenda þotunum.
Við bjuggumst við þessu frá Ross.
Forsætisráðherra, tveir okkar manna óhlýðnast skipunum.
Lentu þotunum. Það er leikið með okkur. - Vissulega.
Þú gerir það.
Þú felur morðingja á bak við Kaftein Ameríku.
Hann reynir að ná þeim niður, herra.
Ef þessir flugmenn taka ekki við skipunum frá þér,
hver skipar þeim þá fyrir?
Eins og ég hélt.
Herra forseti?
Nú fer allt að gerast.
Þessi eldur í kviðnum. Ofsinn.
Því hleypirðu þessu ekki lausu?
Allt í lagi, herra?
Ég þarf aðeins að jafna mig.
Joaquin, Viskí nálgast þig.
Móttekið.
Sam, að þessu loknu kennirðu mér tæknina þína.
Varúð, flughæð.
Flughæð.
Viskí úr leik. Sendið björgun.
Sendum björgun.
Tvær japanskar þotur á eftir ykkur.
Því elta þeir okkur enn?
Við hjálpum þeim.
Ross neitar að játa hver stendur á bak við þetta.
Allt hatrið sem þú reynir að fela
og allur ljótleikinn er enn þarna, Ross.
Það kraumar allt á bak við augun.
SJAKALI
Joaquin, ég elti Sjakala.
Móttekið. Ég held þeim við efnið.
Hvað gerðirðu mér, skíthæll?
Það sem við samþykktum og kannski örlítið aukalega.
Þú eitraðir fyrir mér!
Hættu þá að taka pillurnar. Við vitum báðir að þú gerir það ekki.
Gefðu mér það sem ég vil. Hættu að streitast á móti.
Nei!
SJAKALI
Sjakali skaut síðustu flugskeytunum.
Náði öðru. Elti hitt.
Ég sé um það.
Ég skal. - Farðu.
Ég næ því.
Joaquin!
Joaquin er fallinn. Ég sæki hann.
Sendum björgunarsveit.
Stöðvaðu Sjakala.
Fjandinn! Nú lýk ég þessu.
Láttu undan reiðinni.
Nú hirði ég arfleifð þína af þér.
Alveg að koma, Ross.
BARIST UM ADAMANTÍUM
Þú getur rifið flotann þeirra í sundur með berum höndum
og drepið Kaftein Ameríku.
Fjandinn.
Hleyptu skrímslinu innra með þér lausu.
Varúð, flughæð, flughæð.
Gefðu reiðinni lausan tauminn.
Gefðu hatrinu lausan tauminn.
Rauðvængur, jafnvægi.
Ekkert stöðvar þig, Ross.
Þú getur kramið alla.
Herra forseti?
Herra. Er allt í lagi með þig?
Kafteinn Ameríka stöðvaði flugmennina.
Japanar afturkalla þoturnar.
Hringdu aftur í Ozaki.
Við getum lagað þetta.
Kafteinn Ameríka bjargaði flota okkar.
Bandarískir flugmenn stöðvaðir.
Hvar er Joaquin?
Honum var bjargað.
Guði sé lof.
Komið var í veg fyrir hörmungar þegar átök brutust út
á milli Japana og Bandaríkjamanna yfir Himnaverueyju.
Joaquin Torres höfuðsmaður var skotinn niður í átökunum
og hann er nú í aðgerð á Walter Reed-hersjúkrahúsinu.
Ástand hans er tvísýnt.
Réttið mér æðaklemmu.
Vantar umbúðir hér.
Stöðugur þrýstingur.
Sog!
Ég sé ekkert. Meira sog.
Sárahaka.
Þetta er einkastofa.
Burt með þig.
Ég saknaði þín líka.
Hundleiðinlegt að játa það, en ég er ánægður að sjá þig.
Þú varst flottur í sexfréttunum.
En svo sá ég þetta.
Læknarnir þurftu að koma hjartanu aftur í gang.
Þau vita ekki...
Þetta er ekki þín sök.
Hugurinn hvarflar til Steves.
Hve margar geimveruinnrásir stöðvaði hann aftur?
Tvær.
Ja hérna.
Hvernig feta ég í þau fótspor?
Ég hefði átt að taka lyfið eins og Steve og þú.
Hvers vegna?
Því mér sýnist þetta allt vera orðið mér um megn.
Ross bað mig um að endurvekja Hefnendurna, Buck.
En Joaquin er hérna, Isaiah er í fangelsi og Sterns...
Ég náði honum. Ég hafði Sterns í greipum mínum.
En hann komst undan.
Hann atti okkur næstum út í stríð af því ég var ekki...
Segðu það sem þú þarft.
Steve gerði mistök.
Það er ekki satt.
Hann gaf þér ekki skjöldinn af því þú ert sterkastur heldur vegna þess hver þú ert.
Gætirðu verndað alla sem þér þykir vænt um ef þú hefðir tekið lyfið?
Steve tók lyfið en gat það ekki.
Þú ert mannlegur og gerir þitt besta.
Steve gaf fólki eitthvað að trúa á, en þú...
gefur fólki eitthvað að sækjast eftir.
Skrifuðu ræðuhöfundarnir þetta?
Já, þetta síðasta. Varstu ánægður?
Þetta var mjög gott. B plús.
Hjartnæmt. - Mjög, ég fann það.
En bara hæfilega. - Já.
Ég þarf að ná flugi vegna fjáröflunar fyrir kosningaherferðina. Heimskulegt.
Þetta blessast allt, maður.
Takk, Buck.
Mér þykir vænt um þig.
Var þetta... - Já.
Verðandi þingmaðurinn James Buchanan Barnes.
Hávaxnari en ég hélt. Fallegt bros. Fínar tennur og góð líkamsstaða.
Hann er 110 ára gamall.
Ég get unnið með það.
Rannsókn stendur enn yfir á tilræðinu í Hvíta húsinu
og skotárásinni í herstöðinni.
OFURDÁTI Í EINANGRUN
Isaiah Bradley fer fyrir herrétt á morgun.
Ég þarf ferskt loft.
Þetta er hátt fall fyrir mann
sem Kafteinn Ameríka dró fram úr skugganum.
Tveim árum eftir að hafa verið hreinsaður af röngum sökum
situr Bradley nú í einangrun
með hugsanlegan dauðadóm yfir höfði sér.
BANDARÍSKI FLOTINN ÆFINGASTÖÐ
Jæja, byrjum aftur.
Hvað segirðu?
Dunphy, sástu skýrsluna frá mér?
Hvað er þetta?
Pillurnar sem þú sendir innihalda mikla gammageislun
sem berst inn í blóðrásina.
Hvar fékkstu þær?
Fjandinn, ég verð að hringja.
Þetta hljóð hefur nú áhrif á jafnvægisskynið.
Þegar ég eyk kraftinn truflar það hjartsláttinn í þér.
Ég nýt þess alls ekki að drepa þig
en þú mátt ekki hringja í Kafteininn.
Hver ert þú?
Er það ekki augljóst?
Ég er hetjan.
Herra.
Taylor fulltrúi.
Við höfum leitað á öllum gestum
og farið þrisvar yfir Rósagarðinn.
Þakka þér fyrir.
Sjáumst úti. - Já, herra.
Halló?
Halló. Sæl.
Hvernig hefurðu það?
Fyrirgefðu. Ég hefði átt að hringja eftir tilræðið í Hvíta húsinu.
Ertu ómeiddur?
Ég hef það fínt.
Gott að heyra röddina þína.
Ég bjóst ekki við að þú svaraðir.
Betty, ég veit að ég hef gert fjöldamörg mistök.
En ég reyni að breytast og verða betri maður.
Gætum við kannski farið saman í göngutúr?
Og skoðað kirsuberjatrén eins og í gamla daga?
Já, það gæti verið notalegt.
Allt í lagi. Ég elska þig.
Bless, pabbi.
Vinsamlegast.
Góðan daginn, öll.
Þegar ég tók við embætti
lofaði ég að við myndum skapa saman sannan og varanlegan frið.
Í dag byrjum við að sjá þetta loforð raungerast.
Kafteinn Ameríka.
Viltu vera svo vænn að ráðleggja bitrum manni á síðasta snúningi?
Gerirðu það ekki?
Við höfum fimm mínútur áður en herlögreglan sækir þig.
Þú skemmdir flotta lokakaflann minn á Indlandshafi.
Ég verð að gefa mig fram til að fá það sem ég vil.
Ef þú bíður eftir afsökunarbeiðni verðum við lengi hérna.
Ég bíð þess að þú sjáir að við viljum báðir það sama,
að heimurinn sjái rétta andlit Ross.
Ég segi með stolti að sáttmálinn verði loksins undirritaður.
Ég svara nokkrum spurningum.
Er satt að viðræðunum við Japana
hafi verið slitið vegna viðbragða þinna við tilræðinu?
Þrátt fyrir skröksögur sumra til að etja okkur saman
hefur samband okkar reynst traust.
Þú hélst Ross á lífi árum saman
og drapst hann ekki í Hvíta húsinu.
Ég sé ekki betur
en að Indlandshafsmálið hafi ekki snúist um stríð.
Þú vildir rústa arfleifð hans.
Já.
En þú veist ekki hvernig.
Pillurnar.
Ég er með mann í því.
Nei, ekki lengur.
Kom ekki til átaka á Indlandshafi þegar Japanar uppgötvuðu
að ríkisstjórnin þín hefði borgað Serpent-málaliðum
fyrir að stela adamantíuminu?
Við borguðum þeim ekki.
Ross breytti mér í skrímsli.
Sanngjarnt að ég geri honum það sama.
Því brosirðu ekki?
Leggstu niður! - Kyrr!
Hefurðu notað stóra heilann til að íhuga hvort þér skjátlist um Ross?
Viltu veðja?
Já.
Hvert ertu að fara? - Að stöðva þetta.
Niður með þig.
Þú hefur rétt á að þegja... - Kafteinn Ameríka!
Ef ég hef rétt fyrir mér um Ross deyrðu þarna.
Þú deyrð!
Sterns gefur sig fram
Herra forseti. Dr. Samuel Sterns gaf sig fram.
Hann segir að þú hafir lofað sakaruppgjöf gegn vinnu að leyniverkefnum.
Það er lygi.
Ross forseti, ég sakna heimsókna þinna.
Hvað vilt þú? - Ég vildi fá líf mitt aftur.
Nú er það orðið um seinan.
Ég hjálpaði þér meira en nokkur annar.
Leyfið mér að útskýra. Fólk þarf að vita þetta.
Skildu stöðu mína.
Ég geri það. Þú lést mig rotna í þessu fangelsi.
Látið mig vera!
Sleppið mér. - Herra.
Ég leyfi þér það ekki.
Leyfirðu ekki? - Nei.
Leyfirðu mér ekki?
- Allir fá að vita hver þú ert í raun
og Betty mun fyrirlíta þig enn meira.
Gerðu það, herra.
ROSS FORSETI ÁVARPAR ÞJÓÐINA
Herra.
Guð minn góður.
Hvenær urðu þeir rauðir?
Ross forseti?
Taylor, skjótum við?
Sterns vildi þetta.
Jesús minn.
Ég verð að koma fólki burt.
Myndið jaðar um Hvíta húsið.
Nei.
Hörfið. Hörfið!
Beygið ykkur!
Sam, drónar.
Ruth, rýmdu Hains-höfða.
Ég fæ Ross þangað.
Ertu galinn? Hann drepur þig.
Gerðu það!
Þú getur barist á móti þessu.
Sérðu hvar þú ert?
Manstu eftir þessum stað?
Þú komst hingað með Betty.
Þetta virkaði ekki.
Allt í lagi.
Viltu mig?
Komdu og náðu mér.
Sam? Heyrirðu í mér?
Sam, ertu ómeiddur?
Segið mér að ég hafi rotað helvítið.
Fjandinn.
Fimm mínútur í liðsaukann.
Segið þeim að bíða.
Ha?
Ég hefði átt að taka lyfið. Tómt kjaftæði í Bucky.
Nú tapa ég veðmálinu.
Ross.
Við vitum að þú getur drepið mig með einu höggi.
Ég held að þú viljir það ekki.
Ég veit að þú hefur gert hræðilega hluti.
Kannski er ég ruglaður
en ég held að þú reynir að breytast.
Sannaðu það fyrir heiminum.
Sannaðu það fyrir Betty.
Herinn flytur Sterns í öruggt fangelsi.
Komum þér á sjúkrahús.
Förum annað fyrst.
Náði þremur, gamli.
Ég sagðist ná þér út.
Hvað varstu að slóra?
Takk, Sam.
Ég stend með þér.
Ég er með nokkur brotin bein...
Þú þarft að skrifa undir einhverja pappíra, Bradley.
Svo máttu fara.
Þjóðir heims keppast enn um yfirráð yfir nýuppgötvaða efninu ...
SÁTTMÁLI UM HIMNAVERUEYJU
... í nýrri og góðri veröld adamantíums.
Heima í höfuðborginni
er vinnan hafin við endurreisn Hvíta hússins,
en það er mikilvægt fyrsta skref í átt að eðlilegu ástandi.
RAFT-FANGELSIÐ
Þessa leið.
Herra forseti. Hvernig eru nýju vistarverurnar?
Óþægilegar af ásettu ráði.
Maturinn hefur víst lítið skánað.
Það er rétt.
Er Bradley frjáls?
Já, herra.
Það er gott.
Herra forseti, blóðsýnin úr þér.
Sterns hafði aukið gammageislunina í pillunum með tímanum.
Hún safnaðist saman í líkama þínum og leiddi til...
Litla reiðikastsins míns.
Og þess vegna þarf ég að dúsa hér.
Traustir og góðir veggir.
Já.
Ég verð að segja
að það var aðdáunarvert að sjá þig axla fulla ábyrgð á gjörðum þínum.
Að segja af þér embætti og sætta þig við dóminn.
Þjóðin varð að fá að halda áfram.
Japanar hafa ákveðið að virða sáttmálann og við líka.
Ozaki-Ross-sáttmálinn.
Þér tókst það.
Því komstu, Sam?
Herra?
Við vorum á öndverðum meiði hvert einasta skref.
Ef við sjáum ekki það góða hvor í öðrum er baráttan töpuð.
Auk þess vildi ég tryggja að gömlum dáta liði vel.
Það væri gaman að doka við en þú fékkst annan gest.
Hæ, pabbi.
Ætli við verðum ekki að eiga göngutúrinn inni?
Það er allt í lagi.
Við gætum setið og spjallað.
Það myndi ég vilja.
Ég líka.
Hvernig líður stráksa?
Hann er enn utan við sig en honum líður betur.
Ég læt ykkur eina.
Ertu að fara aftur til Baltimore?
Nei.
Ég fékk miða á leikinn handa okkur Ruth, á besta stað.
Þakklætisvott fyrir hjálp hennar.
Gott að þú fannst annan fýlupúka til að fara á völlinn með.
Segðu þetta aftur.
Bara grín. Ég náði þér.
Fálkinn vaknar.
Þú mátt ekki einoka fjörið.
Afsakaðu þetta klúður.
Klúður? Láttu ekki svona.
Það er satt.
Þú hefur aldrei klúðrað svona.
Þú hefur aldrei verið skotinn niður yfir Indlandshafi.
Þú ert með allt á hreinu.
Já.
Ef ég er ekki með allt á hreinu...
finnst mér ég bregðast öllum hinum sem börðust fyrir sæti við borðið.
Það er mikið álag, maður.
Það íþyngir manni.
Fær mann til að hugsa hvort maður verði aldrei bara...
nóg.
Á mínum heimaslóðum gat ég eingöngu séð hetjur á netinu.
Eða í sjónvarpinu.
Þær voru svo fjarlægar.
Ég hugsaði að ef ég kæmist frá Miami
gæti ég einn daginn orðið...
Ekki segja „Mauramaðurinn“.
Nei, maður.
Ég vildi vera þú.
Jæja...
Sam Wilson.
Vegna þess að sá náungi, hann gefst aldrei upp.
Álagið og ábyrgðin sem þú minntist á?
Ég þrái það allt líka.
Tímasetningin er lykillinn.
Passaðu snúninginn og skjóttu þér aðeins áfram fyrir sparkið.
Nei. - Jú.
Nei, það er...
Það er málið.
Ætti að láta skjóta mig niður oftar.
Já, þú gerir það. - Allt í lagi.
Þú jafnar þig á þessu.
Ég veit.
Þegar að því kemur skaltu hafa búninginn kláran
því Ross hafði rétt fyrir sér um eitt.
Heimurinn þarfnast Hefnendanna.
Í alvöru? - Já.
Já, fjandinn hafi það.
Ég hugsaði ekki út í það en þegar þú segir þetta...
Je minn.
Vængirnir eru laskaðir, svo hvað ef...
Nei.
Þú heyrðir ekki spurninguna. - Nei, svarið verður nei.
Ég hélt að þú hefðir Wakandamenn á hraðvalinu
og gætir kannski
reddað mér uppfærslu á vængjunum.
Biðurðu Wakandamenn að redda þér?
Já.
Aldrei heyrt neitt Miami-legra.
Hvað meinarðu? Redda þeir mér ekki?
Ég sagði að þú myndir tapa veðmálinu.
Veistu hvað er fyndið?
Ég er ekki í stuði fyrir brandara þína.
Þú myrtir marga góða menn til að hefna þín.
Við deilum ekki sömu kímnigáfu.
Deilum við ekki sama heimi?
Heimi sem þú myndir deyja fyrir?
Það er að koma.
Ég hef séð það í líkindunum, deginum ljósara.
Þið hetjurnar sem verndið heiminn...
Haldið þið að þið séuð ein og að þetta sé eini heimurinn?
Sjáum hvað gerist þegar þið þurfið að vernda þennan stað gegn hinum.
KAFTEINN AMERÍKA MUN SNÚA AFTUR
Íslenskur texti: Jóhann Axel Andersen